**12. A feladat a mai magyar társadalommal, a gyermekek jogaival kapcsolatos.**

**Válaszoljon a forrás és ismeretei alapján a kérdésekre!** (Elemenként 0,5 pont.)

„6. § […] (2) A gyermeknek joga van ahhoz, hogy segítséget kapjon a saját

családjában történő nevelkedéséhez, személyiségének kibontakoztatásához, a

fejlődését veszélyeztető helyzet elhárításához, a társadalomba való

beilleszkedéséhez, valamint önálló életvitelének megteremtéséhez. […]

(4) A gyermeknek joga van ahhoz, hogy a fejlődésére ártalmas környezeti és

társadalmi hatások, valamint az egészségére káros szerek ellen védelemben

részesüljön.

(5) A gyermeknek joga van emberi méltósága tiszteletben tartásához, a

bántalmazással - fizikai, szexuális vagy lelki erőszakkal -, az elhanyagolással és az

információs ártalommal szembeni védelemhez. A gyermek nem vethető alá

kínzásnak, testi fenyítésnek és más kegyetlen, embertelen vagy megalázó

büntetésnek, illetve bánásmódnak.

(6) A gyermeknek joga van ahhoz, hogy a médiában fejlettségének megfelelő,

ismeretei bővítését segítő, a magyar nyelv és kultúra értékeit őrző műsorokhoz

hozzáférjen, továbbá hogy védelmet élvezzen az olyan káros hatásokkal szemben,

mint a gyűlöletkeltés, az erőszak és a pornográfia.

7. § (1) A gyermek szüleitől vagy más hozzátartozóitól csak saját érdekében,

törvényben meghatározott esetekben és módon választható el. […]

(4) […] A gyermeknek a szülő felügyeleti joga megszűnése esetén is joga van

származása, vér szerinti családja megismeréséhez és - a vér szerinti család

beleegyezése mellett - a kapcsolattartáshoz.

(5) A gyermeknek joga van ahhoz, hogy mindkét szülőjével kapcsolatot tartson

abban az esetben is, ha a szülők különböző államokban élnek.

8. § […] (3) A gyermeknek joga van ahhoz, hogy alapvető jogai megsértése esetén

bíróságnál és törvényben meghatározott más szerveknél eljárást kezdeményezzen.

[…]

10. § (1) A gyermek kötelessége különösen, hogy

*a)* gondozása és nevelése érdekében szülőjével vagy más törvényes képviselőjével,

gondozójával együttműködjön,

*b)* képességeinek megfelelően tegyen eleget tanulmányi kötelezettségének,

*c)* tartózkodjék az egészségét károsító életmód gyakorlásától és az egészségét

károsító szerek használatától.” *(Az 1997. évi XXXI. törvényből)*

**a) Köteles-e a gyermek együttműködni szüleivel?**

………………………………………………………………………………………………

**b) Milyen esetben tarthatja a kapcsolatot vér szerinti családjával a nevelőszülőknél**

**felnőtt gyermek?**

……………………………………………………………………………………………….......

.....................................................................................................................................................

**c) Melyik szülőjével tarthat kapcsolatot az elvált szülők gyermeke a törvény szerint?**

………………………………………………………………………………………………

**d) Milyen esetben lehet testi fenyítést alkalmazni a gyermekeknél?**

…………………………………………………………………………………………….

**e) Korlátozható-e a gyermek abban, hogy televíziót nézzen? Válaszát indokolja is!**

*Válasz:*………………….

*Indoklás:*…………………………………………………………………………………

Megoldás

**12) A mai magyar társadalom (Elemenként 0,5 pont, összesen 3 pont.)**

**a)** igen

**b)** ha a vér szerinti család beleegyezik

**c)** mindkettővel

**d)** semmilyen esetben nem alkalmazható a testi fenyítés

**e)** igen, korlátozható

Indoklás: Abban az esetben, ha nem fejlettségének megfelelő műsorról van szó

*vagy* a gyermek védelme érdekében (káros hatásokkal szemben). *(Minden*

*hasonló értelmű, helyes válasz elfogadható.)*